ai4bharat/Pralekha huggingface dataset:
प्रधानमंत्री कार्यालय
वीडियो संदेश के माध्यम से त्रिशूर में श्री सीताराम स्वामी मंदिर के एक कार्यक्रम में प्रधानमंत्री के संबोधन मूल पाठ
नमस्कारम्
केरल और त्रिशूर के मेरे सभी भाइयों-बहनों को त्रिशूरपूरम् पर्व की बहुत-बहुत बधाई। त्रिशूर को केरल की सांस्कृतिक राजधानी के तौर पर जाना जाता है। जहां संस्कृति होती है- वहाँ परम्पराएँ भी होती हैं, कलाएं भी होती हैं। वहाँ आध्यात्म भी होता है, दर्शन भी होता है। वहाँ उत्सव भी होते हैं, उल्लास भी होता है। मुझे खुशी है कि त्रिशूर अपनी इस विरासत और पहचान को जीवंत बनाए हुए है। श्रीसीताराम स्वामी मंदिर, वर्षों से इस दिशा में एक ऊर्जावान केंद्र के रूप में काम करता रहा है। मुझे बताया गया है कि आप सभी ने इस मंदिर को अब और भी दिव्य और भव्य रूप दे दिया है। इस अवसर पर स्वर्णमंडित गर्भगृह भी भगवान श्रीसीताराम, भगवान अयप्पा और भगवान शिव को समर्पित किया जा रहा है।
और साथियों,
जहां श्रीसीताराम हों, वहाँ श्री हनुमान न हों, ये बात बनती ही नहीं है। इसलिए, अब हनुमान जी 55 फीट ऊंची भव्य प्रतिमा, भक्तों पर अपना आशीर्वाद बरसाएगी। मैं इस अवसर पर, सभी श्रद्धालुओं को कुम्भाभिषेकम् की शुभकामनाएं देता हूँ। विशेष रूप से मैं, श्री टीएस कल्यानरामन जी और कल्याण परिवार के सभी सदस्यों का अभिनंदन करूंगा। मुझे याद है, कई वर्ष पहले जब आप मुझसे मिलने गुजरात आए थे, तभी आपने मुझे इस मंदिर के प्रभाव और प्रकाश के बारे में विस्तार से बताया था। आज मैं भगवान श्रीसीताराम जी के आशीर्वाद से इस पावन अवसर का हिस्सा बन रहा हूँ। मुझे मन से, हृदय से और चेतना से आपके बीच वहीं मंदिर में होने का अनुभव हो रहा है, और वैसा ही आध्यत्मिक आनंद भी मिल रहा है।
साथियों,
त्रिशूर और श्रीसीताराम स्वामी मंदिर, आस्था के शीर्ष शिखर पर तो हैं ही, भारत की चेतना और आत्मा के प्रतिबिंब भी हैं। मध्यकाल में जब विदेशी आक्रांता, हमारे मंदिरों और प्रतीकों को ध्वस्त कर रहे थे, तब उन्हें लगा था कि वो आतंक के बलबूते भारत की पहचान को मिटा देंगे। लेकिन वो इस बात से अनजान थे कि भारत प्रतीकों में दिखाई तो देता है, लेकिन भारत जीता है- ज्ञान में। भारत जीता है- वैचारिक बोध में। भारत जीता है- शाश्वत के शोध में। इसीलिए, भारत, समय की दी हुई हर चुनौती का सामना करके भी जीवंत रहा है। इसलिए यहाँ श्रीसीताराम स्वामी और भगवान अयप्पा के रूप में भारतीयता और भारत की आत्मा अपने अमरत्व की जयघोष करती रही है। सदियों पहले उस मुश्किल दौर की ये घटनाएँ, तब से लेकर आज तक प्रतिष्ठित ये मंदिर, ये इस बात की घोषणा करते हैं कि 'एक भारत श्रेष्ठ भारत' का विचार हजारों वर्षों का अमर विचार है। आज आजादी के अमृतकाल में हम अपनी विरासत पर गर्व का संकल्प लेकर उस विचार को ही आगे बढ़ा रहे हैं।
साथियों,
हमारे मंदिर, हमारे तीर्थ, ये सदियों से हमारे समाज के मूल्यों और उसकी समृद्धि के प्रतीक रहे हैं। मुझे खुशी है कि श्रीसीताराम स्वामी मंदिर प्राचीन भारत की उस भव्यता और वैभव को सहेज रहा है। आप मंदिरों की उस परंपरा को भी आगे बढ़ा रहे हैं जहां समाज से मिले संसाधनों को, समाज को ही लौटाने की व्यवस्था होती थी। मुझे बताया गया है कि इस मंदिर के माध्यम से जनकल्याण के अनेकों कार्यक्रम चलाए जाते हैं। मैं चाहूँगा कि मंदिर अपने इन प्रयासों में देश के और भी संकल्पों को जोड़े। श्रीअन्न अभियान हो, स्वच्छता अभियान हो या फिर प्राकृतिक खेती के प्रति जन-जागरूकता, आप सभी ऐसे प्रयासों को और गति दे सकते हैं। मुझे विश्वास है, श्रीसीताराम स्वामी जी का आशीर्वाद हम सबके ऊपर ऐसे ही बना रहेगा और हम देश के संकल्पों के लिए काम करते रहेंगे। आप सभी को एक बार फिर इस पावन अवसर की बहुत-बहुत बधाई।
बहुत-बहुत धन्यवाद!
युवा कार्यक्रम एवं खेल मंत्रालय
‘खेलो इंडिया’ के फर्जी विज्ञापन के माध्यम से कई एथलीटों द्वारा धन हड़पे जाने की शिकायत के बाद भारतीय खेल प्राधिकरण ने उत्तर प्रदेश पुलिस में प्राथमिकी दर्ज कराई
भारतीय खेल प्राधिकरण को देश भर के कई एथलीटों से इस आशय की कई शिकायतें मिली हैं किसोशल मीडिया में एक विज्ञापन प्रकाशित करके हरियाणा के पंचकुला में 2021 में ‘खेलो इंडिया’ के आयोजन में भाग लेने के लिए आवेदन आमंत्रित किया गया है। इस विज्ञापन में एथलीटों से ‘खेलो इंडिया’ कैंप में प्रविष्टि के लिए 6,000 रुपये जमा करने के लिए कहा गया है और यह आश्वासन दिया गया है कि परीक्षण के बाद वे ‘खेलो इंडिया’ में भाग ले सकते हैं। इस विज्ञापन में एक फोन नंबर का उल्लेख किया गया था। एक इच्छुक व्यक्ति के रूप में, भारतीय खेल प्राधिकरण ने एक व्यक्ति के बैंक खाते का विवरण पाने में सफलता प्राप्त की है, जो आगरा का निवासी है।
विज्ञापन में युवा मामले एवं खेल मंत्रालय, भारतीय खेल प्राधिकरण एवं ‘खेलो इंडिया’ के लोगो का भी इस्तेमाल किया गया है, जिससे कई एथलीट भ्रमित होकर इसे सरकारी विज्ञापन मान रहे थे।
भारतीय खेल प्राधिकरण ने उत्तर प्रदेश पुलिस में प्राथमिकी दर्ज कराई है और मामले की शीघ्र जांच की मांग की है। ‘खेलो इंडिया’ एक सरकारी योजना है और इसमें भाग लेने के लिए एथलीटों की ओर से कोई धन देने की जरूरत नहीं है। भारतीय खेल प्राधिकरण/ ‘खेलो इंडिया’ द्वारा कोई परीक्षण आयोजित नहीं किया जाता है।एसजीएफआई/एआईयू द्वारा आयोजित स्कूल खेलों/विश्वविद्यालय खेलों में उनके प्रदर्शन के आधार पर ‘खेलो इंडिया’ में भाग लेने के लिए एथलीटों का चयन किया जाता है।
विज्ञान एवं प्रौद्योगिकी मंत्रालय
कोविड-19 का मुकाबला करने के लिए ग्रामीणों के लिए घरेलू मास्क बनाने में जुटी हैं पंजाब के होशियारपुर जिले की महिलाएं
(पंजाब के होशियापुर जिले के हाजीपुर ब्लॉक में स्थित गुगवालहार गांव में महिलाओं का एक समूह फेस मास्क बनाकर और उन्हें निशुल्क वितरित कर अपने गांव और उसके आसपास के क्षेत्रों के निवासियों, असहाय प्रवासी कामगारों तथा राशन और खाद्य आपूर्ति वितरकों की कोविड-19 संक्रमण से सुरक्षा के लिए जी-जान से कार्य कर रहा है। इस समूह की अगुवाई गांव के सरपंच श्री नरिन्द्र सिंह कर रहे हैं।
पंजाब स्टेट एस एंड टी काउंसिल  चंडीगढ़, जो होशियारपुर जिले के तलवारा ब्लॉक में लागू किए जा रहे विज्ञान एवं प्रौद्योगिकी विभाग  द्वारा समर्थित महिलाओं से संबंधित सामाजिक कार्यक्रम ‘ग्रामीण बायोमास द्वारा ऊर्जा पर महिलाओं का प्रौद्योगिकीय सशक्तिकरण’पर कार्य कर रहा है, ने कोविड-19 परिदृश्य के मद्देनजर समुदाय के लिए पहल के अंतर्गत एक परियोजना आरंभ की है।
डीएसटी के सचिव प्रोफेसर आशुतोष शर्मा ने बताया, " मास्क बनाने और उसका इस्तेमाल करने के बारे में स्थानीय नेतृत्व की मदद से व्यापक जागरूकता फैलने के कारण आम जनता के लिए घरेलू मास्क की क्राउड सोर्सिंग तेजी से सफल हो रही है। यह संक्रमण की श्रृंखला को धीमा करने और तोड़ने में एक महत्वपूर्ण कदम साबित होगा।”
इस पहल की शुरुआत 6 अप्रैल 2020 की गई थी जब महिलाओं ने प्रधान वैज्ञानिक सलाहकार, भारत सरकार की ओर से जारी नियमावली में दिए गए निर्देशों के अनुसार कपड़ों से बने घरेलू मास्क सिलने और बनाने के कार्य में भाग लिया। पीएससीएसटी ने इस महान पहल के लिए आवश्यक कच्चा माल उपलब्ध कराकर इस समूह को सहायता प्रदान की। दस दिन के भीतर महिलाओं के इस समूह ने 2000 से ज्यादा अच्छी गुणवत्ता वाले मास्क तैयार कर गुगवालहार के आसपास चार गांवों में प्रवासी मजदूरों, ग्रामीणों और छोटे दुकानदारों को उपलब्ध कराए।
इसके अलावा पीएससीएसटी ने तलवारा ब्लॉक के लगभग 30 गांवों के सरपंचों, स्थानीय एसएचजी, महिलाओं और किसानों के लिए एक व्हाट्स एप ग्रुप भी बनाया है। व्हाट्स एप ग्रुप के सदस्यों को राज्य/केंद्र सरकार की ओर से जारी की किए गए विविध परामर्शों से अवगत कराया जा रहा है। स्थानीय आबादी ने इस पहल का स्वागत किया है और इन गांवों के सरपंच समय-समय पर सरकार द्वारा जारी किए जाने वाले परामर्शों का लोगों द्वारा पालन किया जाना सुनिश्चित कर रहे हैं।
अधिक जानकारी के लिए : डॉ इंदु पुरी, वैज्ञानिक ‘एफ’डीएसटी,indub.puri[at]nic[dot]in, मोबाइल : 9810557964
चित्र: समूह द्वारा संचालित गतिविधियां की झलकियां
जनजातीय कार्य मंत्रालय
श्री अर्जुन मुंडा ने ‘अखिल भारतीय जनजातीय कामगार सम्मेलन’ का उद्घाटन किया
केन्द्रीय जनजातीय कार्य मंत्री श्री अर्जुन मुंडा ने आज भारतीय आदिम जाति सेवक संघ  द्वारा आयोजित ‘अखिल भारतीय जनजातीय कामगार सम्मेलन’ का उद्घाटन किया। उन्होंने ठक्कर बापा के चित्र पर माल्यर्पण किया। इस अवसर पर जनजातीय बाल छात्रावास और कात्यायनी बालिका आश्रम की निराश्रित लड़कियों ने सांस्कृतिक कार्यक्रम प्रस्तुत किए।
अपने उद्घाटन संबोधन में श्री मुंडा ने कहा कि भारतीय आदिम जाति सेवक संघ विशेष रूप से देश के जनजातीय, घुमंतू, अर्ध-घुमंतू और विमुक्त जाति समुदायों तथा समाज के कमजोर वर्गों के लिए काम करता है और उनके संवैधानिक अधिकारों की रक्षा करता है। बीएजेएसएस इन वर्गों के सामाजिक, सांस्कृतिक, शैक्षणिक और आर्थिक विकास को बढ़ावा देता है। ऐसा एक समान नागरिक के रूप में देश के राष्ट्रीय जीवन में उनकी वैध हिस्सेदारी में उन्हें सक्षम बनाने की दृष्टि से किया जा रहा है। भारतीय आदिम जाति सेवक संघ एक व्यापक राष्ट्रीय स्तर का जनजातीय संग्रहालय का भी रखरखाव कर रहा है। ठक्कर बापा स्मारक सदन, निकट झंडेवालान, नई दिल्ली में स्थित इस संग्रहालय में जनजातीय वस्तुओं और जनजातीय संस्कृति का प्रदर्शन किया जाता है। इस संग्रहालय को देखने के लिए नियमित रूप से देशभर के छात्र, पर्यटक, विद्वान और मानवविज्ञानी यहां आते हैं।
भारतीय आदिम जाति सेवक संघ का 24 अक्टूबर 1948 को पूज्य ठक्कर बापा द्वारा गठन किया गया था। यह राष्ट्रीय स्तर का स्वैच्छिक संगठन है। ठक्कर बापा सर्वेंट्स ऑफ इंडियन सोसायटी के समर्पित सामाजिक कार्यकर्ता थे। एक निकट सहयोगी होने के नाते महात्मा गांधी ने उन्हें अछूतों की सेवा करते हुए जनजातीय लोगों की गरीबी की गहरी जड़ों को हटाने के लिए काम करने हेतु प्रोत्साहित किया। संघ के निर्माण में उन्हें अन्य प्रतिष्ठित राष्ट्रीय स्तर के सामाजिक कार्यकर्ताओं और नेताओं की सक्रिय भागीदारी भी प्राप्त हुई। संघ के पहले अध्यक्ष डॉ. राजेन्द्र प्रसाद थे, जो देश के पहले राष्ट्रपति बने और जब तक जीवित रहे वे राष्ट्रपति पद पर बने रहे।
ग्रामीण विकास मंत्रालय
भूमि संसाधन विभाग  ने नई दिल्ली के शिवाजी स्टेडियम में ‘‘श्रमदान - स्वच्छता ही सेवा’’ कार्यक्रम का आयोजन किया
इस आयोजन में डीओएलआर के अधिकारियों/कर्मचारियों और स्थानीय जनता ने उत्साह पूर्वक स्वच्छता गतिविधियों में भागीदारी की
स्वच्छ भारत मिशन का यह चरण प्रधानमंत्री के कचरा मुक्त भारत के विजन को स्पष्ट करता है, जिसमें कचरे के वैज्ञानिक प्रबंधन, वेस्ट टू वेल्थ और सर्कुलर इकोनॉमी पर ध्यान केंद्रित किया गया है
भूमि संसाधन विभाग , ग्रामीण विकास मंत्रालय ने आज स्वच्छता पखवाड़ा - स्वच्छता ही सेवा  - 2023 के एक भाग के रूप में शिवाजी स्टेडियम बस टर्मिनल , नई दिल्ली में एक स्वच्छता कार्यक्रम ‘‘श्रमदान - स्वच्छता ही सेवा’’ का आयोजन किया। यह आयोजन 2 अक्टूबर 2023 को महात्मा गांधी की जयंती की पूर्व संध्या पर उन्हें श्रद्धांजलि थी।
स्वच्छ भारत मिशन का यह चरण प्रधानमंत्री के कचरा मुक्त भारत के विजन को स्पष्ट करता है, जिसमें कचरे के वैज्ञानिक प्रबंधन, अपशिष्ट से वेस्ट टू वेल्थ और सर्कुलर इकोनॉमी पर ध्यान केंद्रित किया गया है। प्रधानमंत्री के विजन का अनुसरण करते हुए, भूमि संसाधन विभाग  ने सचिव, श्री अजय तिर्की के नेतृत्व में विभाग के अधिकारियों/कर्मचारियों की सक्रिय भागीदारी के साथ इस कार्यक्रम का आयोजन किया है।
इस कार्यक्रम में न केवल डीओएलआर के अधिकारियों/कर्मचारियों द्वारा, बल्कि स्थानीय जनता ने भी स्वच्छता गतिविधियों में बड़ी भागीदारी देखी गई। गतिविधियों को कवर किए गए क्षेत्र के चार अलग-अलग खंडों को कवर करने के लिए गठित चार दलों के साथ बहुत व्यवस्थित और पद्धतिगत तरीके से आयोजित किया गया था।
स्वच्छता के लिए सार्थक श्रमदान करके, विभाग के अधिकारियों/कर्मचारियों के साथ-साथ आम जनता पर स्वच्छता ही सेवा अभियान के उद्देश्यों के बारे में असर पैदा करने की दृष्टि से यह आयोजन एक बड़ी सफलता थी।
भारत सरकार के स्वच्छता ही सेवा अभियान का उद्देश्य श्रमदान  और जन भागीदारी  के माध्यम से स्वच्छता के स्पष्ट उच्च क्रम को सुनिश्चित करने के लिए संपूर्ण सरकारी दृष्टिकोण अपनाना है। 2021 में एसबीएम 2.0 के शुभारंभ के माध्यम से ऐतिहासिक स्वच्छ भारत मिशन  में बड़ी प्रगति की परिकल्पना की गई है। मिशन का यह चरण लोगों की भागीदारी पर निर्भर करेगा। प्रधानमंत्री ने 1 अक्टूबर, 2023 को सुबह 10 बजे सभी नागरिकों द्वारा सामूहिक रूप से स्वच्छता के लिए 1 घंटे के श्रमदान का आह्वान किया था, जो उनकी जयंती की पूर्व संध्या पर बापू के लिए एक ‘‘स्वच्छांजलि’’ होगी।
पत्तन, पोत परिवहन और जलमार्ग मंत्रालय
जलमार्ग सम्मेलन 2022-जलमार्ग के माध्यम से क्षेत्रीय कनेक्टिविटी 11-12 अप्रैल 2022 को डिब्रूगढ़, असम में आयोजित
भारतीय अंतर्देशीय जलमार्ग प्राधिकरण  तथा बंदरगाह, जहाजरानी और जलमार्ग मंत्रालय 11-12 अप्रैल को असम के डिब्रूगढ़ में जलमार्ग सम्मेलन 2022 का आयोजन कर रहा है। प्रधानमंत्री गति शक्ति राष्ट्रीय मास्टरप्लान की आकांक्षाओं के साथ, जलमार्ग सम्मेलन का उद्देश्य आर्थिक कार्यों को ऊर्जा प्रदान करना और रोजगार सृजन में तेजी लाने के लिए पूर्वोत्तर क्षेत्र में मल्टीमॉडल परियोजनाओं का तेजी से विकास करना है। सहयोग के माध्यम से क्षेत्रीय व्यापार और निवेश में वृद्धि की संभावना है। देशों के बीच जलमार्ग क्षेत्र में सहयोग की नई संभावनाएं पैदा होंगी। फिक्की दो दिवसीय सम्मेलन में उद्योग भागीदार है।
सम्मेलन को केन्द्रीय बंदरगाह, नौवहन और जलमार्ग तथा आयुष मंत्री श्री सर्वानंद सोनोवाल, केन्द्रीय सड़क परिवहन और राजमार्ग मंत्री श्री नितिन गडकरी तथा असम के मुख्यमंत्री डॉ. हिमंत बिस्वा सरमा संबोधित करेंगे।
जलमार्ग सम्मेलन 2022 में जलमार्ग इकोसिस्टम में विभिन्न हितधारकों जैसे नीति नियोजक, वरिष्ठ सरकारी अधिकारी, घरेलू और अंतर्राष्ट्रीय निवेशक, क्षेत्र के विशेषज्ञ, बुनियादी ढांचा क्षेत्र के प्रभावशाली लोग, जहाज के मालिक और ऑपरेटर, क्रूज पर्यटन उद्योग, कार्गो यात्री, प्रमुख बंदरगाहों के प्रतिनिधियों के साथ-साथ देश में समुद्री राज्यों की सरकारें शामिल होंगी। सम्मेलन को दोनों दिन सम्मानित वक्ताओं द्वारा संबोधित किया जाएगा। सम्मेलन के दौरान विशेष सत्र भी आयोजित किए जाएंगे।
वित्त मंत्रालय
केन्द्रीय अप्रत्यक्ष कर और सीमा शुल्क बोर्ड ने निर्यात वस्तुओं के जिला-वार आंकड़ों या मूल स्थान को दर्ज करना शुरू कर दिया है
विभिन्न जिलों को निर्यात केन्द्रों  में तब्दील करने संबंधी माननीय प्रधानमंत्री के उद्देश्य को ध्यान में रखते हुए केन्द्रीय अप्रत्यक्ष कर और सीमा शुल्क बोर्ड  ने अब निर्यात वस्तुओं के जिला-वार आंकड़ों या मूल स्थान को दर्ज अथवा एकत्रित करना शुरू कर दिया है। इस आइडिया का उल्लेख हाल ही में माननीय वित्त मंत्री ने भी अपने बजट भाषण में किया था। निर्यात घोषणाओं से प्राप्त होने वाली इस अतिरिक्त सूचना से निर्यात के लिए प्रत्येक जिले के विशेष महत्व पर नीति-निर्माताओं को एक महत्वपूर्ण सांख्यिकीय जानकारी मिलेगी। यही नहीं, इससे स्थानीय क्षमता बढ़ाने के लिए संबंधित नीतियों में सामंजस्य स्थापित करने में भी मदद मिलेगी।
इसके अलावा, भारत के मुक्त एवं तरजीही व्यापार समझौतों  से लाभ उठाने के लिए निर्यात घोषणाओं में अब उन वस्तुओं के निर्यातकों द्वारा की गई घोषणाओं को भी दर्ज किया जाएगा जिनका निर्यात साझेदार देशों को किया जा रहा है। इससे एफटीए/पीटीए के तहत भारतीय निर्यातकों को हो रहे फायदों से संबंधित महत्वपूर्ण आंकड़े प्राप्त होंगे। इतना ही नहीं, इससे सरकार को राष्ट्र के हितों को ध्यान में रखते हुए भारत की विदेश व्यापार नीति को सुव्यवस्थित करने में मदद मिलेगी।
इसके अलावा, सीबीआईसी ने अब यह अनिवार्य कर दिया है कि प्रत्येक जीएसटी पंजीकृत आयातक एवं निर्यातक को आयात तथा निर्यात संबंधी घोषणाओं के संदर्भ में अपने जीएसटीआईएन को निश्चित तौर पर घोषित करना पड़ेगा। इससे न केवल करदाताओं को आईटीसी क्रेडिट और आईजीएसटी रिफंड का दावा करने में मदद मिलेगी, बल्कि इससे धोखाधड़ियों से निपटने में भी आसानी होगी।
सीबीआईसी की उपर्युक्त पहलों से नीति-निर्माताओं को आंकड़ों पर आधारित निर्णय लेने में मदद मिलेगी।
विद्युत मंत्रालय
एनएचपीसी ने जेकेएसपीडीसी के साथ एक संयुक्त उद्यम कंपनी "रतले हाइड्रोइलेक्ट्रिक पावर कॉर्पोरेशन लिमिटेड" का गठन किया
विद्युत मंत्रालय के तहत भारत की प्रमुख पनबिजली कंपनी एनएचपीसी लिमिटेड ने 850 मेगावाट की रतले पनबिजली परियोजना के कार्यान्वयन के लिए एक संयुक्त उद्यम कंपनी, "रतले हाइड्रोइलेक्ट्रिक पावर कॉर्पोरेशन लिमिटेड" का गठन किया है। संयुक्त उद्यम कम्पनी को 01.06.2021 को एनएचपीसी और जम्मू-कश्मीर स्टेट पावर डेवलपमेंट कॉरपोरेशन लिमिटेड  के साथ क्रमशः 51 प्रतिशत और 49 प्रतिशत की इक्विटी हिस्सेदारी के साथ शामिल किया गया है। रतले पनबिजली परियोजना , केंद्र शासित प्रदेश जम्मू-कश्मीर के किश्तवाड़ जिले में, चिनाब नदी पर स्थित एक रन ऑफ रिवर योजना है।
प्रधानमंत्री, श्री नरेन्द्र मोदी की गरिमामयी उपस्थिति में जेकेएसपीडीसी, एनएचपीसी और जम्मू-कश्मीर की तत्कालीन सरकार के बीच 03.02.2019 को एक त्रिपक्षीय समझौता ज्ञापन  पर हस्ताक्षर किए गए थे। इसके अलावा, रतले पनबिजली परियोजना के कार्यान्वयन के लिए 03.01.2021 को जम्मू में श्री आर.के.सिंह, विद्युत और नवीन एवं नवीकरणीय ऊर्जा राज्य मंत्री  और कौशल विकास और उद्यमिता राज्य मंत्री, केंद्रीय राज्य मंत्री , पूर्वोत्तर क्षेत्र विकास मंत्रालय; राज्य मंत्री, प्रधानमंत्री कार्यालय; राज्य मंत्री, कार्मिक, लोक शिकायत और पेंशन मंत्रालय; राज्य मंत्री, परमाणु ऊर्जा विभाग; और राज्य मंत्री, अंतरिक्ष विभाग डॉ. जितेंद्र सिंह, और केंद्र शासित प्रदेश जम्मू-कश्मीर के उपराज्यपाल, श्री मनोज सिन्हा की उपस्थिति में पूरक समझौता ज्ञापन पर हस्ताक्षर किए गए।
विद्युत मंत्रालय ने पहले ही 850 मेगावाट की रतले पनबिजली परियोजना के निर्माण के लिए 5281.94 करोड़  रुपये की अनुमानित लागत से निवेश की मंजूरी दे चुका है। इसके बाद, 13.04.2021 को प्रवर्तक समझौते पर हस्ताक्षर किए गए, जिससे रतले हाइड्रोइलेक्ट्रिक पावर कॉर्पोरेशन लिमिटेड का गठन हुआ।
850 मेगावाट रतले पनबिजली परियोजना, किश्तवाड़, केंद्र शासित प्रदेश जम्मू-कश्मीर
नवीन एवं नवीकरणीय ऊर्जा मंत्रालय
विद्युत मंत्री ने फिनलैंड के आर्थिक मामलों के मंत्री से मुलाकात की और आरई क्षेत्र में भारत की उपलब्धियों पर प्रकाश डाला
केंद्रीय विद्युत एवं नवीन और नवीकरणीय ऊर्जा  मंत्री श्री. आर के सिंह ने फिनलैंड के आर्थिक मामलों के मंत्री श्री मीका लिंटिला से आज नई दिल्ली में मुलाकात की।
श्री आर.के. सिंह ने आरई क्षेत्र में भारत की उपलब्धियों पर प्रकाश डाला और बताया कि भारत एकमात्र जी20 देश और बड़ी अर्थव्यवस्था है जिसने पेरिस समझौते के अनुसार राष्ट्रीय स्तर पर निर्धारित योगदान  के अनुरूप लगातार अपनी कार्रवाई की है। श्री सिंह ने फिनलैंड के व्यापार उद्योग से भारत में आरई क्षेत्र के अवसरों पर सहयोगी और काम करने का आग्रह किया।
दोनों मंत्रियों ने विशेष रूप से ऊर्जा के क्षेत्र में फिनलैंड और भारत के बीच सहयोग को बढ़ावा देने और मजबूत करने की आवश्यकता पर बल दिया।
फिनलैंड की ओर से सक्षम हरित हाइड्रोजन/हरित अमोनिया उत्पादन, इसके भंडारण, परिवहन क्षेत्र में उनके उपयोग, बैटरियों के पुनर्चक्रण, स्मार्ट मीटरिंग सॉफ्टवेयर आदि के क्षेत्र में साथ-साथ काम करने को लेकर भारत के साथ सहयोग करने में अपनी दिलचस्पी दिखाई।
कार्मिक, लोक शिकायत एवं पेंशन मंत्रालय
कार्मिक एवं प्रशिक्षण विभाग के विशेष अभियान 2.0 के प्रमुख बिंदु
प्रशासनिक सुधार और लोक शिकायत विभाग  के निर्देश के अनुरूप कार्मिक एवं प्रशिक्षण विभाग  2 अक्टूबर, 2022 से 31 अक्टूबर, 2022 तक 'लंबित मामलों के निपटान के लिए विशेष अभियान'  का आयोजन कर रहा है। इस अभियान के तहत नार्थ ब्लॉक स्थित डीओपीटी के कार्यालय भवनों, लोकनायक भवन और पुराने जेएनयू परिसर में भी स्वच्छता गतिविधियां संचालित की जा रही हैं। इसके अलावा डीओपीटी के अधीन सभी 16 संवैधानिक/सांविधिक/संबद्ध/स्वायत्त संगठनों में भी इन गतिविधियों का संचालन किया जा रहा है।
डीओपीटी में प्रशिक्षण और प्रशासन की अपर सचिव रश्मि चौधरी विशेष अभियान 2.0 के दौरान नार्थ ब्लॉक कार्यालय परिसर में स्वच्छता अभियान का नेतृत्व कर रही हैं
इस उद्देश्य के लिए 10 नोडल अधिकारी  को दैनिक आधार पर संभाग-वार, संगठन-वार सूचनाओं के समन्वय के लिए नियुक्त किया गया है। ये अधिकारी की ओर से भेजी गईं सूचनाओं के आधार पर इस उद्देश्य के लिए डीएआरपीजी द्वारा तैयार किए गए विशेष अभियान 2.0 पोर्टल पर डेटा दर्ज किया जाता है। लंबित मामलों को निपटाने के लिए नोडल अधिकारियों के साथ नियमित फॉलोअप बैठकें की जाती हैं।
इस अभियान के दौरान सांसदों से संबंधित 12 निर्देशों का निपटारा किया गया है, सभी लंबित आईएमसी निर्देशों  का निपटारा किया गया है, लंबित लोक शिकायतों की संख्या को 951 से घटाकर 341 और अपीलों को 1129 से घटाकर 631 कर दिया गया है। इसके अलावा 48,300 फाइलों की समीक्षा की गई और इनमें 30,720 फाइलों को हटाया गया। इससे 3,058 वर्ग फुट क्षेत्र मुक्त हो गया है। 11 के लक्ष्य के मुकाबले 10 नियमों को सुगम किया गया है। 159 स्थलों पर स्वच्छता अभियान का संचालन किया गया। इसके अलावा नॉर्थ ब्लॉक और लोकनायक भवन में भी स्वच्छता अभियान चलाया गया है।
विशेष अभियान 2.0 के तहत कार्यालय परिसर में हिस्सा लेते डीओपीटी के अधिकारी और कर्मचारी
<><><><><>
एमजी/एएम/एचकेपी/एसके
(Visitor Counter : 214
उपभोक्ता कार्य, खाद्य एवं सार्वजनिक वितरण मंत्रालय
भारतीय मानक ब्यूरो ने शिक्षाविदों की सक्रिय भागीदारी के लिए तकनीकी संस्थानों के साथ समझौता ज्ञापन पर हस्ताक्षर किए
भारतीय मानक ब्यूरो  ने आज 'बीआईएस मानकीकरण चेयर प्रोफेसर' की स्थापना के लिए आईआईटी कानपुर, आईआईटी  धनबाद और एनआईटी राउरकेला के साथ समझौता ज्ञापन  पर हस्ताक्षर किए।
मानकों के नियमन में शिक्षाविदों की सक्रिय भागीदारी हासिल करने और भारतीय मानकों के शिक्षण को पाठ्यक्रम का अभिन्न हिस्सा बनाने के लिए, यह देश के प्रतिष्ठित संस्थानों के साथ संस्थागत संबंध बनाने की दिशा में एक पहल है। यह विज्ञान और इंजीनियरिंग के क्षेत्र में शिक्षण, अनुसंधान और विकास में उत्कृष्टता और नेतृत्व को बढ़ावा देगा।
इस अवसर पर बीआईएस के महानिदेशक श्री प्रमोद कुमार तिवारी ने कहा कि यह एमओयू देश में मानकीकरण और अनुरूपता मूल्यांकन के क्षेत्र में अनुसंधान एवं विकास, शिक्षण और प्रशिक्षण की सुविधा प्रदान करेगा। इसमें सिविल‚ विद्युत‚ यांत्रिक‚ रसायन‚ भूकंप इंजीनियरिंग‚ विकास और जल संसाधन प्रबंधन, नवीकरणीय ऊर्जा परियोजनाएं, अवसरंचना विकास, चिकित्सा जैव प्रौद्योगिकी और नैनो प्रौद्योगिकी, जैवप्रौद्योगिकी, जैव सामग्री आदि क्षेत्र पर फोकस रहेगा। एसोसिएशन मानकीकरण में युवाओं की भागीदारी को बढ़ाने का प्रयास करेगा जिससे उन्हें भविष्य के पेशेवर के तौर पर तैयार किया जा सके और गुणवत्ता की समझ बढ़ाई जा सके। ऐसा अनुमान लगाया गया है कि प्रौद्योगिकी-उन्मुख उत्पादों और सेवाओं के विकास को निर्बाध रूप से बढ़ावा देने के लिए प्रौद्योगिकी नवाचार और मानकों का विकास आपस में जुड़ जाएगा।
आईआईटी कानपुर के रिसोर्सेज एंड एलुमिनी के डीन प्रोफेसर कांतेश बलानी, आईआईटी  धनबाद के निदेशक प्रो. राजीव शेखर और एनआईटी राउरकेला के निदेशक प्रोफेसर के. उमामहेश्वर राव ने इस पहल को लेकर अपनी प्रतिबद्धता जताई और सहयोग देने पर सहमति जताई।
एमजी/एएम/एएस
(Visitor Counter : 80
कृषि एवं किसान कल्याण मंत्रालय
केंद्रीय कृषि एवं किसान कल्याण मंत्री श्री नरेन्द्र सिंह तोमर कल मध्य प्रदेश के मुरैना में होने वाले 8वें अंतर्राष्ट्रीय योग दिवस समारोहों का नेतृत्व करेंगे
राज्य मंत्री सुश्री शोभा करंदलाजे कर्नाटक के हसन जिले में स्थित हलेबीडू मंदिर परिसर में योग प्रदर्शन का नेतृत्व करेंगी
राज्य मंत्री श्री कैलाश चौधरी राजस्थान के राजसमंद जिले में कुम्भलगढ़ हिल फोर्ट्स में आईडीवाई, 2022 सत्र में भाग लेंगे
केंद्रीय कृषि एवं किसान कल्याण मंत्री श्री नरेन्द्र सिंह तोमर कल मध्य प्रदेश के मुरैना में होने वाले 8वें अंतर्राष्ट्रीय योग दिवस  समारोहों का नेतृत्व करेंगे।
अंतर्राष्ट्रीय योग दिवस इस साल “आजादी का अमृत महोत्सव” वर्ष में पड़ रहा है, इसलिए भारत सरकार ने “वैश्विक पटल पर ब्रांड इंडिया” पर जोर देते हुए देश भर में राष्ट्रीय स्तर के 75 ऐतिहासिक स्थलों पर अंतर्राष्ट्रीय योग दिवस मनाने के साथ इन प्रतिष्ठित स्थलों के प्रदर्शन की योजना बनाई है। इस क्रम में, केंद्रीय कृषि एवं किसान कल्याण राज्य मंत्रियों में से सुश्री शोभा करंदलाजे कर्नाटक के हसन जिले में हलेबीडू मंदिर परिसर में होने वाले योग सत्र में भाग लेंगे, वहीं श्री कैलाश चौधरी राजस्थान के राजसमंद जिले में कुम्भलगढ़ हिल फोर्ट्स में होने वाले आईडीवाई, 2022 सत्र में उत्साहित लोगों के साथ शामिल होंगे।
प्रधानमंत्री श्री नरेन्द्र मोदी मैसूरु पैलेस मैदान, कर्नाटक से राष्ट्र का नेतृत्व करेंगे। कर्नाटक अंतर्राष्ट्रीय योग दिवस के उपलक्ष्य में प्रधानमंत्री के नेतृत्व में व्यापक योग प्रदर्शन के मुख्य कार्यक्रम की मेजबानी करेगा। आईडीवाई- 2022 को “मानवता के लिए योग” की विषय वस्तु के साथ मनाया जाएगा और अपने प्रतिष्ठित स्थलों को प्रदर्शित करते हुए “वैश्विक पटल पर ब्रांड इंडिया” पर ध्यान केंद्रित करेगा।
अंतर्राष्ट्रीय योग दिवस इस साल “आजादी का अमृत महोत्सव” वर्ष के साथ हो रहा है, इसलिए आयुष मंत्रालय ने देश भर के 75 प्रतिष्ठित स्थलों पर आईडीवाई मनाने की योजना बनाई है, जिसमें राज्यपाल, केंद्रीय मंत्री, प्रतिष्ठित गणमान्य लोग, श्रद्धेय योग गुरु, योग और सहायक विज्ञान के विशेषज्ञ, स्थानीय योग संस्थान तथा योग के प्रति उत्साही लोगों की उपस्थिति होगी।
युवा कार्यक्रम एवं खेल मंत्रालय
एक ट्रैक्टर चालक की बेटी झारखंड की ईतू खेलो इंडिया यूथ गेम्स में सबसे कम उम्र की कबड्डी खिलाड़ी बनीं
झारखंड की ईतू मंडल ने शनिवार को खेलो इंडिया यूथ गेम्स में पहला गेम खेलने से पूर्व ही रिकॉर्ड बुक में अपना नाम दर्ज कर लिया। मात्र 13 साल की उम्र में युवा खेलों के इस संस्करण में कबड्डी खिलाड़ियों का सामना करने वाली ईतू सबसे कम उम्र की कबड्डी प्रतियोगी है।
एक ट्रैक्टर चालक की बेटी ईतू मंडल को सिर्फ आठ साल की आयु में ही कबड्डी से गहरा लगाव हो गया था। अपने आस-पास की सभी ताकतवर महिलाओं से प्रभावित होकर वह अंडर -18 युवा टीम का हिस्सा बनने के लिए तेजी से आगे बढ़ी है।
मेरे माता-पिता मेरे लिए चिंतित थे, लेकिन मैं कभी डरी नहीं। ईतू ने महाराष्ट्र के खिलाफ अपनी टीम के पहले मैच के तुरंत बाद यह बात कही।
हालांकि ईतू मंडल का 'रिकॉर्ड' ज्यादा दिन नहीं टिक सकता है। उससे पांच साल छोटी उसकी बहन को भी कबड्डी का खेल पसंद है और वह पहले से ही एक अच्छी कबड्डी खिलाड़ी बनने की कोशिश कर रही है।
झारखंड के दुमका जिले में मधुबन गांव की निवासी ईतू ने कहा कि मैं अपने परिवार में सबसे बड़ी हूं और मेरे माता-पिता आगे बढ़ने में मेरा पूरा सहयोग करते हैं। उन्होंने मुझ पर परिवार की जिम्मेदारियां निभाने का कोई दबाव नहीं डाला है।
ईतू को इस खेल में अभी भी एक लंबा रास्ता तय करना है, लेकिन वह पहले से ही जानती है कि एक बार जब वह अपने भविष्य में कोई निर्णय लेगी तो उसे आगे क्या करना है।
ईतू ने बताया कि वह एक कोच बनना चाहती है। उसने कहा कि जैसे ही मैं खेल के बारे में पर्याप्त सीख लूंगी, तो मैं कोचिंग देना शुरू कर दूंगी। मैं युवाओं के साथ काम करना चाहती हूं, उन्हें कबड्डी के खेल में आगे बढ़ाने में मदद करना चाहती हूं।
हाल के वर्षों में कबड्डी देश में एक बड़ा खेल बनकर उभरा है। इसने न केवल ग्रामीण भारत में युवाओं को एक बड़ा मंच दिया है बल्कि कई लोगों को मेगा स्टार में बदल दिया है। उनमें से कुछ रातों-रात सुपर रिच भी बन गए हैं।
2016 में, महिलाओं के लिए एक पेशेवर कबड्डी लीग भी शुरू की गई, जो युवा लड़कियों को खेल के लिए आकर्षित करती है।